РЕШЕНИЕ НА КОМИСИЯТА
от 7 март 2008 година
за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България
(нотифицирано под номер C(2008) 827)
(текст от значение за ЕИП)
(2008/209/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на България и Румъния, и по-специално раздел Б, глава 4, буква е), първа алинея от приложение VI към него,
като има предвид, че:
(1)
С Акта за присъединяване на България и Румъния за България бяха предвидени преходни периоди за привеждане в съответствие на някои млекопреработвателни предприятия с изискванията на Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1).
(2)
Допълнението към приложение VI към Акта за присъединяване е изменено с Решения 2007/26/ЕО (2) и 2007/689/ЕО (3) на Комисията.
(3)
България предостави гаранции, че две млекопреработвателни предприятия са завършили процеса на модернизиране и понастоящем са в пълно съответствие със законодателството на Общността. На посочените предприятия е разрешено да получават и преработват отделно отговарящо и неотговарящо на изискванията мляко. Следователно посочените предприятия следва да бъдат добавени към списъка в глава II от допълнението към приложение VI.
(4)
Следователно допълнението към приложение VI към Акта за присъединяване на България и Румъния следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Предприятията, посочени в приложението към настоящото решение, се добавят в глава II от допълнението към приложение VI към Акта за присъединяване на България и Румъния.
Член 2
Адресати на настоящото решение са държавите-членки.
Съставено в Брюксел на 7 март 2008 година.